సీడీఎస్‌ఎల్‌ ఐపీవో మెగాహిట్‌!
- పబ్లిక్‌ ఇష్యూకు 164 రెేట్ల స్పందన
న్యూఢిల్లీ: 'సెంట్రల్‌ డిపాజిటరీ సర్వీసెస్‌ (ఇండియా) లిమిటెడ్‌' (సీడీఎస్‌ఎల్‌) పబ్లిక్‌ ఇష్యూ మెగా హిట్టైంది. బుధవారం ఐపీవో గడువు ముగిసే సమయానికి సంస్థ ఐపీవోకు దాదాపు 169 రెేట్ల మేర స్పందన లభించింది. దాదాపు రూ.524 కోట్ల నిధుల సమీకరణ నిమిత్తం సీడీఎస్‌ఎల్‌ సంస్థ రూ.145-149ల ధరల శ్రేణితో ఐపీవోకు వచ్చిన సంగతి తెలిసిందే. మొత్తం 2.48 కోట్ల వాటాలను సంస్థ పబ్లిక్‌ ఇష్యూకు ఉంచగా.. ఇష్యూ ముగిసే సమయానికి దాదాపు 4,20,60,29,600 బిడ్లు లభించినట్టుగా సమాచారం. సీడీఎస్‌ఎల్‌ సంస్థ ఇప్పటికే 15 మంది యాంకర్‌ ఇన్వెష్టర్ల ద్వారా దాదాపు రూ.154.07 కోట్ల మేర నిధులను సమీకరించినట్టుగా సమాచారం. బీఎస్‌ఈ సంస్థ ప్రోద్భలంతో ఉనికిలోకి వచ్చిన సీడీఎస్‌ఎల్‌ సంస్థ ఆ తరువాత స్వతంత్ర సెంట్రల్‌ సెక్యూరిటీ డిపాజిటరీగా ఎదిగింది. దేశీయ స్టాక్‌ మార్కెట్లలో నమోదుకు వచ్చిన మొదటి సెంట్రల్‌ డిపాజిటరీ సీడీఎస్‌ఎల్‌యే కావడం విశేషం.
మీ స్నేహితులకు రికమెండ్ చెయ్యండి